wannaphong/clean_thaiwikipedia huggingface dataset:
# ปลาทองทะเล
ปลาทองทะเล หรือ ปลากะรังจิ๋วสีทอง  ปลาทะเลขนาดเล็กชนิดหนึ่ง ในวงศ์ปลากะรัง (Serranidae)

จัดเป็นปลากะรังจิ๋วชนิดหนึ่ง มีรูปร่างคล้ายปลาการ์ตูน มีครีบหลังต่อเนื่องกัน ครีบหางเว้าตื้นเป็นรูปพระจันทร์เสี้ยวตื้น ครีบอกเล็ก ลำตัวมีสีแดงหรือสีชมพู มีแถบสีแดงพาดตั้งแต่ปลายปากผ่านตาถึงข้างแก้ม ครีบมีขลิบสีฟ้า และครีบอกมีแต้มสีแดง เป็นปลาที่มีความแตกต่างระหว่างเพศสูง โดยตัวผู้ที่ครีบหลังตอนหน้ามีก้านครีบยาวเป็นเส้น

มีความยาวโดยเฉลี่ยประมาณ 8 เซนติเมตร และสามารถโตเต็มที่ได้ถึง 15 เซนติเมตร มีพฤติกรรมอาศัยอยู่เป็นฝูงใหญ่ใกล้กองหินหรือแนวปะการังก้อนใหญ่ หรือตามกิ่งก้านของกัลปังหา ในความลึกตั้งแต่ 2–20 เมตร โดยที่มีตัวผู้เป็นจ่าฝูง โดยจะมีตัวเมียนับร้อย และมีปลาเพศผู้อยู่ 1–2 ตัวเท่านั้น  และเมื่อปลาตัวผู้มีอันเป็นไป ปลาตัวเมียในฝูงจะเปลี่ยนเพศกลายเป็นปลาตัวผู้ทันที ซึ่งกระบวนการเปลี่ยนแปลงจะเกิดภายในเวลาประมาณ 1–2 สัปดาห์ 

เป็นปลาที่กินแพลงก์ตอนเป็นอาหาร และมีอัตราการเผาพลาญพลังงานสูงมาก เป็นปลาที่มักอยู่ไม่นิ่ง จะว่ายน้ำไปมาตลอด นิยมเลี้ยงกันเป็นปลาสวยงาม
# LV
LV Lv หรือ lv สามารถหมายถึง

 ลาสเวกัส (Las Vegas) เมืองในรัฐเนวาดา สหรัฐอเมริกา
 หลุยส์ วิตตอง (Louis Vuitton) กลุ่มธุรกิจแฟชั่น
 รหัสของประเทศลัตเวีย (LV) ในระบบ ISO 3166
 รหัสของภาษาลัตเวีย (lv) ในระบบ ISO 639
 โดเมนอินเทอร์เน็ตระดับบนสุดของประเทศลัตเวีย (.lv)
 เลขโรมันของ 55 (LV)
 สัญลักษณ์ของธาตุ ลิเวอร์มอเรียม (Livermorium, Lv) ธาตุลำดับที่ 116
 ย่อจาก level หมายถึง ระดับ (มาตรฐานหรือคุณภาพ), ระดับตามแนวราบ, ชั้น (อาคาร)
# โยนาตัน โดส ซานโตส
โจานาธาน ดอส ซานโต๊ส โดส รามิเรซ  เกิดเมื่อวันที่ 26 เมษายน ค.ศ. 1990 เป็นนักฟุตบอลชาวเม็กซิโก เล่นในตำแหน่งกองกลาง หรือกองกลางตัวรับ ปัจจุบันได้ลงเล่นให้กับสโมสรฟุตบอลวิลล่าเรียล และยังถูกเรียกไปเล่นในทีมชาติเม็กซิโกอีกด้วย"Jonathan dos Santos Ramírez Biography". FC Barcelona.com.
# การทดลองหนูน้อยอัลเบิร์ต
การทดลองหนูน้อยอัลเบิร์ต  เป็นกรณีศึกษาแสดงหลักฐานเชิงประจักษ์ของการวางเงื่อนไขแบบดั้งเดิมในมนุษย์ การศึกษานี้ยังเป็นตัวอย่างหนึ่งของการวางนัยทั่วไปสิ่งเร้า การทดลองมีขึ้นใน ค.ศ. 1920 โดยผู้ทดลอง จอห์น บี. วอตสัน ร่วมกับโรซาลี เรย์เนอร์ ผู้ช่วย ณ มหาวิทยาลัยจอห์นส์ฮอปกินส์

จอห์น บี. วอตสันรู้สึกสนใจที่จะหาหลักฐานสนับสนุนความคิดของเขาที่ว่า ปฏิกิริยาของเด็ก ไม่ว่าจะได้ยินเสียงดังเมื่อใดก็ตาม ถูกกระตุ้นจากความกลัว ยิ่งไปกว่านั้น เขาให้เหตุผลว่า ความกลัวนี้เป็นสันดานหรือเป็นการตอบสนองโดยไม่มีเงื่อนไข เขารู้สึกว่า ตามหลักการวางเงื่อนไขแบบดั้งเดิม เขาสามารถวางเงื่อนไขให้เด็กกลัวสิ่งเร้าอื่นที่ไม่เกี่ยวข้องกันซึ่งโดยปกติแล้วเด็กจะไม่กลัวได้

 ระเบียบวิธี 
ในขั้นต้น หนูน้อยอัลเบิร์ต ซึ่งเป็นทารกอายุ 9 เดือนWatson & Rayner, 1920, p. 1 ได้รับการทดสอบทางอารมณ์เส้นฐาน (baseline) ก่อน ทารกถูกให้สัมผัสกับกระต่ายขาว หนู สุนัข ลิง หน้ากากทั้งที่มีและไม่มีขน หนังสือพิมพ์ที่ถูกเผา ฯลฯ เป็นช่วงสั้น ๆ และเป็นครั้งแรก ระหว่างเส้นฐาน หนูน้อยอัลเบิร์ตไม่ได้แสดงความกลัวต่อสิ่งเหล่านี้ จากนั้น อัลเบิร์ตถูกนำไปไว้บนโต๊ะกลางห้อง และมีการวางหนูทดลองสีขาวใกล้กับตัวอัลเบิร์ต และอนุญาตให้อัลเบิร์ตเล่นกับมันได้ เมื่อถึงจุดนี้ เด็กไม่แสดงความกลัวต่อหนู

ในการทดลองต่อมา วอตสันและเรย์เนอร์ทำเสียงดังด้านหลังตัวอัลเบิร์ต โดยการตีเหล็กเส้นด้วยค้อนเมื่อทารกสัมผัสกับหนู หนูน้อยอัลเบิร์ตสนองต่อเสียงด้วยการร้องไห้และแสดงความกลัว หลังการจับคู่ระหว่างสิ่งเร้าทั้งสองหลายครั้ง ผู้ทดลองได้นำเฉพาะหนูมาให้อัลเบิร์ต แต่คราวนี้ เด็กรู้สึกเป็นทุกข์ที่หนูปรากฏในห้อง เขาร้องไห้ ปลีกหนีจากหนู และพยายามเคลื่อนที่ออกห่าง ชัดเจนว่า ทารกได้เชื่อมโยงหนูขาว (เดิมเป็นสิ่งเร้าที่เป็นกลาง แต่ขณะนี้เป็นสิ่งเร้าที่ถูกวางเงื่อนไข) กับเสียงดัง (สิ่งเร้าที่ไม่ถูกวางเงื่อนไข) และกำลังสนองความกลัวหรือทางอารมณ์ด้วยการร้องไห้ ซึ่งเดิมเป็นการตอบสนองอย่างไม่มีเงื่อนไขต่อเสียง แต่ขณะนี้เป็นการตอบสนองที่ถูกวางเงื่อนไขต่อหนู

การทดลองแสดงให้เห็นว่า หนูน้อยอัลเบิร์ตดูเหมือนจะสามัญการการสนองของเขาต่อวัตถุที่มีขนปุย โดยที่เมื่อวอตสันส่งกระต่ายที่ไม่ใช่สีขาวเข้าไปในห้องสิบเจ็ดวันหลังการทดลองครั้งแรก อัลเบิร์ตยังคงรู้สึกเป็นทุกข์ เขาแสดงปฏิกิริยาคล้ายกันเมื่อนำสุนัขที่มีขนปุย เสื้อโค้ตขนแมวน้ำ และแม้แต่เมื่อวอตสันปรากฏตัวตรงหน้าเขาด้วยหน้ากากซานตาคลอสที่มีก้อนฝ้ายสีขาวทำเป็นเครา แม้ว่าอัลเบิร์ตจะมิได้กลัวทุกอย่างที่มีขน

 เชิงอรรถ
# คนทีสอ
คนทีสอ เป็นพืชล้มลุกชนิดหนึ่ง ตำรายาไทยระบุว่าเป็นสมุนไพร มีหลายชื่อ ภาคเหนือเรียก คนทีสอขาว จังหวัดเชียงใหม่เรียก ผีเสื้อน้อย ดอกสมุทร จังหวัดสตูลเรียก คุนตีสอ ภาคกลางเรียก ดินสอ จังหวัดเลยเรียก ผีเสื้อ จังหวัดตากเรียก มุดเพิ่ง จังหวัดประจวบคีรีขันธ์เรียก ลีสอ

 ลักษณะทางพฤกษศาสตร์ 
คนทีสอ เป็นไม้พุ่มขนาดกลาง สูงประมาณ 3–6 เมตร เปลือกลำต้นเรียบ สีเทา เป็นกระสีดำ แตกเป็นร่องตื้นตามยาว ใบประกอบแบบนิ้วมือ ออกตรงกันข้าม ใบย่อยรูปไข่ปลายแหลม 3 ใบ กว้าง 2.5–3 เซนติเมตร ยาว 4–6 เซนติเมตร ขอบใบเรียบ ปลายแหลม โคนใบสอบ ท้องใบและหลังใบเรียบ หลังใบสีเขียว ท้องใบเป็นสีนวลขาว ดอกเล็กสีม่วงเป็นช่อยาว ออกที่ปลายกิ่ง โคนกลีบดอกเชื่อมติดกัน ปลายแยกเป็น 5 กลีบ กลีบดอกมีขนาดไม่เท่ากัน แบ่งออกเป็น 2 ส่วน ส่วนล่างมี 2 กลีบ ส่วนบนมี 3 กลีบ มีเกสรตัวผู้ 4 อัน กลีบเลี้ยงรูปถ้วย ปลายแยกเป็น 5 แฉก ผลสด รูปทรงกลม แห้ง ผิวเรียบ มีเมล็ดเดียว สีเขียวนวล เป็นพวงช่อ เมล็ดเดี่ยวกลม มีสีน้ำตาล
# ฮัม แท-ย็อง
ฮัม แท-ย็อง (; 22 ตุลาคม ค.ศ. 1872 — 24 ตุลาคม ค.ศ. 1964) เป็นนักการเมืองชาวเกาหลีใต้ และเป็นบาทหลวง, ผู้นำของคริสตจักรเพรสไบทีเรียนแห่งเกาหลีEncyclopaedia Britannica: 함태영  เขาชนะ คิม ซ็อง-ซู ในฐานะเป็นรองประธานาธิบดีเกาหลีใต้ลำดับที่ 3 โดยดำรงตำแหน่งดังกล่าวในปี ค.ศ. 1952 ถึง 1956 함태영 - 네이트 한국학  หลังจากนั้นเขาได้รับการแทนที่โดยชัง มย็อน
# อาลแบร์ บูร์ลง
อาลแบร์ บูร์ลง  เป็นอดีตนักขี่จักรยานถนนอาชีพชาวฝรั่งเศส เขาเกิดในซ็องแซร์ก ใน ค.ศ. 1947 บูร์ลงเป็นผู้ชนะอันดับที่ 14 ของรายการตูร์เดอฟร็องส์ โดยเกือบเป็นช่วงแรกที่เขาได้แยกทางออกไป และขี่มาแบบเดี่ยวเป็นระยะ 253 กม. (157 ไมล์) ซึ่งเป็นเส้นทางที่ยาวที่สุดในประวัติศาสตร์ตูร์เดอฟร็องส์หลังช่วงสงคราม

 รางวัลที่ได้รับ 
ค.ศ. 1947Albert Bourlon  
ปารี-บูร์ฌ
ตูร์เดอฟร็องส์:
ผู้ชนะอันดับที่ 14
# การหนีภาษี
การหนีภาษี  เป็นคำทั่วไป ใช้หมายถึง ความพยายามของบุคคล นิติบุคคล ทรัสต์ หรือองค์กรอื่นในอันที่จะหลบหลีกการชำระภาษีด้วยวิธีการซึ่งมิชอบด้วยกฎหมาย ปรกติแล้ว ในการหนีภาษี ผู้ชำระภาษีมักจงใจสำแดงเท็จหรือปกปิดซึ่งทรัพย์สินและหนี้สินที่แท้จริงของตนต่อเจ้าพนักงานภาษี เพื่อจะได้ลดความรับผิดทางภาษีของตน และในบางกรณี ผู้ชำระภาษียังรายงานภาษีโดยไม่สุจริตด้วย เช่น เปิดเผยเงินได้ กำไร หรือรายได้น้อยกว่าจริง หรือคำนวณการหักลบทางภาษีเกินจริง
# ลูกเสือและเนตรนารีในกัมพูชา
ในปัจจุบัน ลูกเสือและเนตรนารีในกัมพูชาดำเนินการโดยองค์กร 2 แห่งคือ สมาคมเนตรนารีแห่งกัมพูชาที่เป็นสมาชิกของสมาคมเนตรนารีและลูกเสือหญิงโลก และสมาคมลูกเสือแห่งชาติกัมพูชาซึ่งเป็นสมาชิกขององค์กรระดับโลกของขบวนการลูกเสือ
 ประวัติ 
ลูกเสือและเนตรนารีเข้าสู่กัมพูชาเมื่อ พ.ศ. 2473 โดยมีองค์กรอิสระหลายองค์กรเกิดขึ้น ในช่วงที่ญี่ปุ่นเข้ายึดครองระหว่างสงครามโลกครั้งที่ 2 กิจกรรมของลูกเสือและเนตรนารีถูกระงับไป ต่อมา ระหว่าง พ.ศ. 2488 – 2507 ลูกเสือและเนตรนารีถูกแทนที่ด้วยขบวนการเยาวชนสังคมนิยม มีการฟื้นฟูลูกเสือขึ้นอีกครั้งใน พ.ศ. 2515 และถูกยกเลิกอีกครั้งใน พ.ศ. 2518 โดยเขมรแดง หลัง พ.ศ. 2533 มีการจัดตั้งองค์กรลูกเสือขึ้นมาเป็นจำนวนมาก ต่อมาได้รวมเข้าเป็นสมาคมเนตรนารีแห่งกัมพูชาและสมาคมลูกเสือแห่งชาติกัมพูชา

องค์กรเกี่ยวกับลูกเสือที่ถูกยุบเลิกไปแล้ว ได้แก่ สมาคมลูกเสือเขมร สมาคมลูกเสือสหพันธ์อินโดจีน องค์กรลูกเสือกัมพูชา 
 ลูกเสือกัมพูชาพลัดถิ่น 
มีการจัดตั้งลูกเสือกัมพูชาพลัดถิ่นเมื่อราวพ.ศ. 2533 ที่ลอสแอนเจลิส ควบคู่ไปกับลูกเสือเวียดนามพลัดถิ่นและลูกเสือลาวพลัดถิ่น ส่วนลูกเสือหญิงกัมพูชาในสหรัฐจัดตั้งเมื่อ พ.ศ. 2551 ที่ ฟิลาเดลเฟียCity home to first U.S. Cambodian Girl Scout troop | Philly | 30 May 2008
 หน่วยลูกเสือนานาชาติในกัมพูชา 
มีสมาคมลูกเสือและเนตรนารียุโรปของชาวฝรั่งเศสอยู่ในพนมเปญสำหรับเยาวชนที่พูดภาษาฝรั่งเศส โดยแยกเป็นสมาคมต่างหากจากสมาคมลูกเสือแห่งชาติกัมพูชาScoutisme » Phnom Penh
อ้างอิง
# ราชีบุช
ราชีบุช (,) เป็นเมืองทางตอนใต้ของประเทศโปแลนด์ บนฝั่งแม่น้ำออดรา มีประชากร 60,218 คน (ค.ศ. 2006) เมืองนี้ก่อตั้งขึ้นในคริสต์ศตวรรษที่ 12 ต่อมาเป็นเมืองหลวงของราชรัฐอิสระซึ่งภายหลังตกอยู่ภายใต้การปกครองของอาณาจักรโบฮีเมีย ใน ค.ศ. 1327 เมืองนี้เป็นของปรัสเซียใน ค.ศ. 1742 และได้กลับคืนเป็นของโปแลนด์ใน ค.ศ. 1945
# ตุ๊ก
ตุ๊ก เป็นชื่อเล่นชื่อหนึ่งซึ่งได้รับความนิยมมากในหมู่ชาวไทย และอาจหมายถึง

 จันทร์จิรา จูแจ้ง นักแสดงและพิธีกร
 ชนกวนันท์ รักชีพ นักแสดงและพิธีกร
 ญาณี จงวิสุทธิ์ นักแสดงและพิธีกร
 ดวงตา ตุงคะมณี นักแสดงและพิธีกร
 เดือนเต็ม สาลิตุล นักแสดง
 ปิยะพงษ์ ผิวอ่อน นักฟุตบอล
 พิเชษฐ์ กองการ นักแสดง
 วิยะดา โกมารกุล ณ นคร นักแสดงและนักร้อง
 อรุณี นันทิวาส นักพากย์อะนิเมะ
# ตั๊ก
ตั๊ก เป็นชื่อเล่นชื่อหนึ่งซึ่งได้รับความนิยมมากในหมู่ชาวไทย และอาจหมายถึง

 นภัสกร มิตรเอม นักแสดงและพิธีกร
 บงกช คงมาลัย นักแสดงและนางแบบ
 บริบูรณ์ จันทร์เรือง นักแสดงและพิธีกร
 มยุรา เศวตศิลา นักแสดงและพิธีกร
 ศิริพร อยู่ยอด นักแสดง นักร้อง และพิธีกร
 สุมัญญา ปุริสาย นักฟุตบอล
# ตู้เพลงสามัญประจำบ้าน
ตู้เพลงสามัญประจำบ้าน เป็นอัลบัมของธงไชย แมคอินไตย์ ออกวางแผงจำหน่ายในปี พ.ศ. 2542 ในสังกัด จีเอ็มเอ็ม แกรมมี่ จำนวน 11 เพลง โดยมียอดจำหน่ายเกิน 1 ล้านตลับGMM GRAMMYโดย GMM Superstar 9 ก.ย.59 :อัลบั้มยอดนิยมที่มียอดขายเกินล้านตลับ จากการเรียกรายงาน { SAP Report G/010401 }ปี 2542 อัลบั้มตู้เพลงสามัญประจำบ้าน  และถูกจัดให้เป็นอัลบั้มแห่งปี โดยมีเพลงเด่นคือ ลองซิจ๊ะ, กลับไม่ได้ ไปไม่ถึง,ผิดตรงไหน,ทำไมต้องเธอ  เป็นต้น โดยมิวสิคเพลง "ลองซิจ๊ะ"  ร่วมแสดงกับ เมทินี กิ่งโพยม เฮเลน ฟลอเรนซ์ และเมจิ ขณะที่เพลง "กลับไม่ได้ ไปไม่ถึง" ร่วมแสดงกับ สัญญา คุณากร และ ใหม่ เจริญปุระ  และเพลง "ผิดตรงไหน" ร่วมแสดงกับ สิริยากร พุกกะเวส โดยรายชื่อเพลงในอัลบั้ม ตู้เพลงสามัญประจำบ้านอัลบั้มตู้เพลงสามัญประจำบ้าน ธงไชย แมคอินไตย์ มีดังนี้

 รายชื่อเพลง 

ความสำเร็จ
ปี 2559 จัดให้เป็น "อัลบั้มยอดนิยมที่มียอดขายเกินล้านตลับ" โดย GMM Superstar วันที่ 9 กันยายน 2559 GMM GRAMMY :อัลบั้มยอดนิยมที่มียอดขายเกินล้านตลับ ,เฉพาะสตูดิโออัลบั้มเดี่ยว ของศิลปิน Mainstream จากการเรียกรายงาน { SAP Report G/010401 } สรุปโดย GMM Superstar
ปี 2560 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 1999" เป็น 1 ใน 6 อัลบั้มที่ดีที่สุดของแกรมมี่ ปี 1999 โดย GMM Superstar วันที่ 5 มีนาคม 2560
ปี 2560 ได้รับการจัดอันดับให้เป็น "อัลบั้มขายดีที่สุดตลอดกาลของแกรมมี่" อันดับ 23 ยอดขายเกิน 1 ล้านตลับ โดย GMM Superstar สรุปการจัดอันดับ 33 BEST-Selling Albums of ALL TIME "33 อัลบั้มขายดีที่สุดตลอดกาลของแกรมมี่" วันที่ 23 เมษายน 2560
ปี 2560 ได้รับการจัดให้เป็นอันดับ 9 อัลบั้มที่ขายดีที่สุดตลอดกาลของศิลปินแกรมมี่ : ศิลปินชาย โดย GMM Superstar, วันที่ 9 มิถุนายน 2560 สรุปการจัดอันดับ 33rd Year GMM GRAMMY : BEST Male Albums "33 อัลบั้มขายดีที่สุดตลอดกาลของศิลปินแกรมมี่ : ศิลปินชาย" ด้วยยอดจำหน่ายเกิน 1 ล้านตลับ 
ปี 2561 ได้รับการจัดให้เป็น  "อัลบั้มของศิลปินชายที่เป็นที่สุดแห่งปี 1999" จากสรุปที่สุดในความทรงจำ ที่สุด..ของแกรมมี่ วันที่ 13 มกราคม 2561 โดย GMM Superstarสรุปที่สุดในความทรงจำ ที่สุด..ของแกรมมี่
# เคว็ลเล็ฟติยอ
เคว็ลเล็ฟติยอ  เป็นเมืองในเทศบาลเคว็ลเล็ฟติยอ ในจังหวัดเวสเตอร์บอตเตน ประเทศสวีเดน เป็นเมืองชายฝั่งบริเวณปากแม่น้ำเชลเลฟเต มีประชากร 32,775 คน ในปี ค.ศ. 2010 เป็นเมืองประวัติศาสตร์ด้านอุตสาหกรรม มีเหมืองขนาดใหญ่ โดยเฉพาะเหมืองทอง จึงทำให้มีชื่อเล่นว่า เมืองทอง (Gold Town)
# บูร์ซา
บูร์ซา  เป็นเมืองทางตะวันตกเฉียงเหนือของประเทศตุรกี ห่างจากชายฝั่งทะเลมาร์มะราไปทางทิศตะวันออกเฉียงใต้ 21 กิโลเมตร เป็นเมืองที่มีประชากรมากเป็นอันดับที่ 4 ของประเทศ มีประชากร 1,704,441 คน และเขตมหานครมีประชากร 1,948,744 คน- 2011 เจริญรุ่งเรืองมากในสมัยจักรวรรดิโรมันและจักรวรรดิไบแซนไทน์ เป็นเมืองหลวงของจักรวรรดิออตโตมันระหว่าง ค.ศ. 1326–1365
# โชตากง
โชตากง  หรือมักย่อว่า โชตะ  เป็นคำตลาดในภาษาญี่ปุ่น ย่อจากคำประสมว่า "โชตาโรคอมเพลกซ์" (shōtarō complex) แปลว่า ปมโชตาโร มีที่มาจากตัวละครชื่อ โชตาโร  ในอนิเมะเรื่อง เทตสึจิน หุ่นเหล็กหมายเลข 28 (Tetsujin 28-go)Saitō Tamaki (2007) "Otaku Sexuality" in Christopher Bolton, Istvan Csicsery-Ronay Jr., and Takayuki Tatsumi ed., page 236 Robot Ghosts and Wired Dreams  University of Minnesota Press ISBN 978-0-8166-4974-7
thumb|ภาพประกอบของตัวละครหญิงที่มีอายุมากกว่าที่ดึงดูดโชตะ ซึ่งเป็นลักษณะเฉพาะของโชะตะคอน
โชตากง หมายความว่า ความหลงใหลใน "หนุ่มน้อย" หรือบุคคลที่มีความหลงใหลเช่นนั้น ตรงกันข้ามกับโลลิคอน (lolicon) ซึ่งว่าด้วย "สาวน้อย" อนึ่ง คำโชตากงนี้ ภายนอกประเทศญี่ปุ่นยังใช้เรียกมังงะหรืออนิเมะซึ่งแสดงภาพตัวละครผู้ชายในวัยหนุ่มหรือก่อนเป็นหนุ่มไปในอิริยาบถเร้ากำหนัดหรือเชิงสังวาส ทั้งยังใช้หมายถึงตัวละครชายที่พ้นวัยหนุ่มแล้วแต่ยังมีรูปโฉมเยาว์วัยเหมือนหนุ่มอยู่ด้วย ในหมู่ผู้นิยมวัฒนธรรมญี่ปุ่น ทั้งที่เป็นชาวญี่ปุ่นเองและชาวประเทศอื่นนั้น งานประเภทโชตากงมีทั้งที่เร้ากำหนัดเพียงเล็กน้อย ที่ชวนรักใคร่ ที่ไม่เกี่ยวเนื่องกับกิจกรรมทางเพศโดยสิ้นเชิง ไปจนถึงที่แสดงความลามกอนาจารอย่างแจ้งชัด

เช่นเดียวกับโลลิคอน โชตากงนั้นสัมพันธ์กับทัศนคติเรื่องคาวาอี (kawaii, ความน่ารัก) และโมเอะ (moe, บุคลิกลักษณะน่ารัก อ่อนหวาน อ่อนวัย และชวนปกป้องดูแล) องค์ประกอบโชตากง เช่น ยาโออิ (yaoi, ชายรักร่วมเพศ) นั้น ค่อนข้างดาษดื่นในมังงะประเภทโชโจะ (shōjo, มังงะที่มีกลุ่มลูกค้าเป็นหญิงสาววัยรุ่น) เช่น เรื่อง เลิฟเลส (Loveless) ที่ว่าด้วยความสัมพันธ์เชิงสังวาสระหว่างเด็กชายอายุสิบสองปีกับผู้ชายอายุยี่สิบปี ส่วนมังงะประเภทเซเน็ง (seinen, มังงะที่มีกลุ่มลูกค้าเป็นชายหนุ่ม) โดยเฉพาะที่มีกลุ่มเป้าหมายเป็นโอตากุ (otaku, ผู้นิยมมังงะ อนิเมะ หรือวิดีโอเกมเป็นพิเศษ) นั้น บางคราวก็แสดงตัวละครชายวัยรุ่นไปในเชิงเร้ากามารมณ์แต่ไม่ลามกอนาจาร เช่น เรื่อง ยูบิซากิมิลก์ที (Yubisaki Milk Tea) ที่มีตัวเอกเป็นเด็กชายลักเพศอายุสิบหกปี

นักวิพากษ์วิจารณ์บางคนเห็นว่า งานประเภทโชตากงนั้นส่งผลให้เกิดการล่วงละเมิดทางเพศต่อเด็กขึ้นจริง ๆ ขณะที่นักวิจารณ์กลุ่มอื่น ๆ แย้งว่า ข้ออ้างดังกล่าวไม่มีพยานหลักฐานรองรับ และถึงมี ก็เป็นพยานหลักฐานที่บ่งชี้ไปในทางอื่นเสียมากกว่า
# บุญช่วย ศรีสารคาม
นายบุญช่วย ศรีสารคาม (3 กรกฎาคม พ.ศ. 2474 - 2 พฤษภาคม พ.ศ. 2553) อดีตอธิบดีกรมราชทัณฑ์ อดีตรองปลัดกระทรวงมหาดไทย และอดีตผู้ว่าราชการจังหวัดประจวบคีรีขันธ์,ขอนแก่น, อุบลราชธานี, ชลบุรี, และจันทบุรี

 ประวัติ 
นายบุญช่วย ศรีสารคาม เกิดเมื่อวันที่ 3 กรกฎาคม พ.ศ. 2474 ที่อำเภอเสลภูมิ จังหวัดร้อยเอ็ด เป็นบุตรของนายปลั่ง กับนางทองก้อน ศรีสารคาม ได้เข้าศึกษาต่อในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย รุ่นที่ 2 เริ่มรับราชการในตำแหน่งปลัดอำเภอที่ อ.เมืองอุดรธานี จ.อุดรธานี หลังจากนั้นก็เติบโตในสายราชการเรื่อยมาจนได้รับแต่งตั้งเป็นผู้ว่าครั้งแรกที่จังหวัดจันทบุรี 
ท่านเป็นผู้เขียนบทความเรื่อง ผู้ว่า CEO

 การศึกษา 
นายบุญช่วย ศรีสารคาม สำเร็จการศึกษาระดับปริญญาตรี รัฐศาสตรบัณฑิต จากคณะรัฐศาสตร์ จุฬาลงกรณ์มหาวิทยาลัย

 หน้าที่การงานในอดีต 
 ประธานกรรมการตรวจสอบบริษัท ทิปโก้แอสฟัลท์ จำกัด (มหาชน)พ.ศ. 2541-15 กุมภาพันธ์ พ.ศ. 2549
 กรรมการอิสระบริษัท ทิปโก้แอสฟัลท์ จำกัด (มหาชน)พ.ศ. 2535-15 กุมภาพันธ์ พ.ศ. 2549
 อธิบดีกรมราชทัณฑ์ ระหว่างวันที่ 1 ตุลาคม 2533 - 30 กันยายน 2534
 รองปลัดกระทรวงมหาดไทย
 ผู้ว่าราชการจังหวัดประจวบคีรีขันธ์ ระหว่างวันที่ 1 ต.ค. 2529 - 30 ก.ย. 2532
 ผู้ว่าราชการจังหวัด ขอนแก่น ระหว่างปี พ.ศ. 2526 - 2529
 ผู้ว่าราชการจังหวัด อุบลราชธานี ระหว่างปี พ.ศ. 2522 - 2526
 ผู้ว่าราชการจังหวัด ชลบุรี ระหว่างปี พ.ศ. 2519 - 2522
 ผู้ว่าราชการจังหวัด จันทบุรี ระหว่างวันที่ 7 ธ.ค. 2516 - 30 ก.ย. 2519

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๑๓ ง ฉบับพิเศษ หน้า ๒, ๓ ธันวาคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘  ตอนที่ ๒๐๖ ง ฉบับพิเศษ หน้า ๔๓, ๑๗ ธันวาคม ๒๕๒๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๗ ตอนที่ ๑๔๑ ง ฉบับพิเศษ หน้า ๒, ๘ สิงหาคม ๒๕๓๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๙๑ ตอนที่ ๑๓๔ ง ฉบับพิเศษ หน้า ๕๖, ๗ สิงหาคม ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๖ ตอนที่ ๙๒ ง ฉบับพิเศษ หน้า ๑๕๙, ๘ มิถุนายน ๒๕๒๒
# ชะนีคิ้วขาว
ชะนีคิ้วขาว หรือ ชะนีฮูล็อก  เป็นสกุลของสัตว์เลี้ยงลูกด้วยนมในอันดับวานรสกุลหนึ่ง ในวงศ์ชะนี (Hylobatidae) ใช้ชื่อวิทยาศาสตร์ว่า Hoolock

ชะนีคิ้วขาว มีลักษณะและเสียงร้องทั่วไปเหมือนชะนีสกุลและชนิดอื่น ๆ ตัวผู้มีขนสีดำ ตัวเมียมีขนสีขาว จัดเป็นชะนีที่มีความใหญ่ที่สุดเป็นอันดับสองของบรรดาชะนีทั้งหมด รองจากเซียมมัง ที่พบในภาคใต้ตอนล่างของไทยและมาเลเซีย ด้วยมีความสูงสูงสุดได้ถึง 90 เซนติเมตร น้ำหนักระหว่าง 6-9 กิโลกรัม

ชะนีคิ้วขาว กระจายพันธุ์ทั่วไปในอนุทวีปอินเดียและภาคใต้ตอนล่างของจีน โดยที่ไม่พบในประเทศไทยสุดหล้าฟ้าเขียว, รายการสารคดี: เสาร์ที่ 1 กันยายน พ.ศ. 2555 ทางช่อง 3 โดย ปองพล อดิเรกสาร 

เดิมถูกจัดให้มีเพียงชนิดเดียว แต่ปัจจุบันได้มีการจำแนกออกเป็น 3 ชนิด ได้แก่

ชะนีคิ้วขาวตะวันตก (Hoolock hoolock)
ชะนีคิ้วขาวตะวันออก (Hoolock leuconedys)
ชะนีคิ้วขาวสกายวอล์คเกอร์ (Hoolock tianxingหน้า 7 วิทยากร-เกษตร, ค้นพบชะนีคิ้วขาวสายพันธุ์ใหม่ ตั้งชื่อตามหนัง Star Wars. "โลกโศภิณ". ไทยรัฐปีที่ 68 ฉบับที่ 21548: วันพฤหัสบดีที่ 19 มกราคม พ.ศ. 2560 แรม 7 ค่ำ เดือน 2 ปีวอก)
# ชูเชิ่นหฺวังกุ้ยเฟย์
ชูเชิ่นหฺวังกุ้ยเฟย์ (24 ธันวาคม ค.ศ. 1859 – 13 เมษายน ค.ศ. 1904) เป็นพระอัครมเหสีในจักรพรรดิถงจื้อ จากตระกูลฟู่ฉ่าแห่งกองธงเหลืองขลิบชาวแมนจู ซึ่งเป็นตระกูลของพระราชมารดาของ พระนางซูสีไทเฮา เนื่องจากพระนางซูสีไทเฮาต้องการสร้างฐานอำนาจในเครือพระราชวงศ์ของพระนางให้ยิ่งใหญ่

 พระประวัติ  
ในวันที่ 15 กันยายน พ.ศ. 2415 หลังจากนางอาหลู่เท่อได้ถูกเลือกให้เป็นพระมเหสีโดยสมเด็จพระจักรพรรดิถงจื้อ ทำให้เกิดความขัดแย้งระหว่างพระพันปีทั้งสองคือพระนางซูสีอันไทเฮาและพระนางซูสีไทเฮาเรื่องการเลือกพระมเหสีโดยพระนางซูอันไทเฮาทรงสนับสนุนนพระนางอาหลู่เท่อเพราะเห็นว่านางเป็นคนมีความสามารถ อัธยาศัยดีแต่พระนางซูสีไทเฮาสนับสนุนนางเฟิ่งเจียว แต่พระสนมเฟิ่งเจียว แสดงกิริยาไม่สุภาพต่อหน้าพระพักตร์จักรพรรดิ ทำให้พระองค์ทรงเลือกพระนางอาหลู่เท่อ พระนางซูสีไทเฮาได้โต้แย้งและว่านางควรมีความเฉลียวฉลาดมากกว่านี้ พระอัยกาทางฝ่ายมารดาของพระนางอาหลู่เท่อ (พระอนุชาของอดีตจักรพรรดิเต้ากวง) ทรงเป็นปริปักษ์กับพระนางซูสีในอดีต อย่างไรก็ตามจักรพรรดิถงจื้อทรงเลือกพระนางนางอาหลู่เท่อซึ่งทำให้พระนางซูสีไม่พอใจอย่างยิ่ง แต่ก็จำใจรับพระนางฟูจาเป็นพระชายา  และได้กลายเป็นพระสนมเอกโดยทันทีหลังพระราชพิธีอภิเษกสมรส

พระนางซูสีไทเฮาทรงอยากให้จักรพรรดิถงจื้อแบ่งเวลาอยู่กับพระสนมฟูจาบ้าง แต่จักรพรรดิถงจื้อนั้นไม่ทรงชอบพระสนมฟูจามาก ๆ จึงทำให้พระนางนั้นพยายามเข้าหาจักรพรรดิแต่ก็ไม่เป็นผลจึงทำให้พระนางนั้นหมดความอดทน จึงทำให้พระนาไม่สนพระทัยในจักรพรรรดิถงจื้อ พระจักรพรรดิโปรดสมเด็จพระมเหสีเจี้ยซุน พระอัครมเหสีมากกว่า

 พระอิสริยยศ 
 ในรัชสมัยจักรพรรดิเสียนเฟิง (ครองราชย์ ค.ศ. 1850–1861):
 พระนางฟู่ฉา (ตั้งแต่ 24 ธันวาคม ค.ศ. 1859)
 ในรัชสมัยจักรพรรดิถงจื้อ (ครองราชย์ ค.ศ. 1861–1875):
 ฮุ่ยเฟย์ (ตั้งแต่ 15 ตุลาคม ค.ศ. 1872同治十一年 九月 十四日), พระมเหสีชั้น 4
 หฺวังกุ้ยเฟย์ (ตั้งแต่ 23 ธันวาคม ค.ศ. 1874同治十三年 十一月 十五日), พระมเหสีชั้น 2
 ในรัชสมัยจักรพรรดิกวังซฺวี่ (ครองราชย์ ค.ศ. 1875–1908):
 ตุนอฺวี๋หฺวังกุ้ยเฟย์ (ตั้งแต่มกราคม ค.ศ. 1875同治十三年 十二月)
 ตุนอฺวี๋หรงชิ่งหฺวังกุ้ยเฟย์ (敦宜荣庆皇贵妃; ตั้งแต่ ค.ศ. 1895) 
 ชูเชิ่นหฺวังกุ้ยเฟย์ (ตั้งแต่ ค.ศ. 1904)
# มาร์ก บาร์ตรา
มาร์ก บาร์ตรา อารากัลย์ (, , ; เกิดเมื่อวันที่ 15 มกราคม ค.ศ. 1991) เป็นนักฟุตบอลชาวสเปน ปัจจุบันลงเล่นในตำแหน่งกองหลังให้กับทรับซอนสปอร์ สโมสรในซือเปร์ลีก และทีมชาติสเปน

สถิติอาชีพ
สโมสร

+ การลงเล่นและทำประตูในแต่ละสโมสร ฤดูกาล และการแข่งขันสโมสรฤดูกาลลีกถ้วยยุโรปอื่น ๆรวมลีกลงเล่นประตูลงเล่นประตูลงเล่นประตูลงเล่นประตูลงเล่นประตูบาร์เซโลนาเบ2009–10เซกุนดาดิบิซิออนเบ301———3012010–11เซกุนดาดิบิซิออน281———2812011–12230———230รวม812000000812บาร์เซโลนา2009–10ลาลิกา10000000102010–1121201ลงเล่นในยูฟ่าแชมเปียนส์ลีก000512011–1210001000202012–13802060001602013–142016140003022014–151415060—2512015–16132504020242รวม595201220201036โบรุสซีอาดอร์ทมุนด์2016–17บุนเดิสลีกา19040711ลงเล่นในเดเอ็ฟเอ็ล-ซูเพอร์คัพ03112017–18122324010204รวม3127211120515เรอัลเบติส2017–18ลาลิกา16100——1612018–19331706ลงเล่นในยูฟ่ายูโรปาลีก0—4612019–2030330——3332020–2119000——1902021–222005140—291รวม1185151100—1436รวมทั้งหมด289144244314037819

ทีมชาติ

+ การลงเล่นในนามทีมชาติในแต่ละทีมชาติและปีทีมชาติปีลงเล่นประตูสเปน201310201430201530201650201710201811รวม141

คะแนน และผลของสเปนจะขึ้นก่อน คอลัมน์ "คะแนน" หมายถึงคะแนนหลังจากบาร์ตราทำประตูได้
+ รายชื่อการทำประตูในนามทีมชาติของมาร์ก บาร์ตราลำดับวันที่สนามลงเล่นคู่แข่งคะแนนผลการแข่งขัน1  11 ตุลาคม ค.ศ. 2018  มิลเลนเนียมสเตเดียม, คาร์ดิฟฟ์, เวลส์ 14   4–04–1กระชับมิตร

เกียรติประวัติ
บาร์เซโลนา
ลาลิกา: 2009–10, 2010–11, 2012–13, 2014–15, 2015–16
โกปาเดลเรย์: 2011–12, 2014–15, 2015–16
ซูเปร์โกปาเดเแสปัญญา: 2013
ยูฟ่าแชมเปียนส์ลีก: 2010–11, 2014–15
ยูฟ่าซูเปอร์คัพ: 2015
ฟุตบอลชิงแชมป์สโมสรโลก: 2015

โบรุสซีอาดอร์ทมุนด์
เดเอ็ฟเบ-โพคาล: 2016–17

เรอัลเบติส
โกปาเดลเรย์: 2021–22

สเปน อายุไม่เกิน 19 ปี
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี รองชนะเลิศ: 2010

สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013

ส่วนบุคคล
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี ทีมยอดเยี่ยมประจำการแข่งขัน: 2013
ทีมยอดเยี่ยมประจำฤดูกาลลาลิกาโดยยูฟ่า: 2017–18
# ชะนีคิ้วขาวตะวันตก
ชะนีคิ้วขาวตะวันตก หรือ ชะนีฮูล็อกตะวันตก  เป็นสัตว์เลี้ยงลูกด้วยนมชนิดหนึ่ง ในอันดับวานร (Primates)

จัดเป็นชะนีชนิดหนึ่ง ที่มีขนาดใหญ่ที่สุดในโลกรองลงมาจากเซียมมัง หรือชะนีดำใหญ่ ที่พบในป่าดิบในแหลมมลายูและเกาะสุมาตรา เมื่อมีความสูงเมื่อยืนด้วยสองขาหลังได้ถึง 90 เซนติเมตร น้ำหนักเกือบ 10 กิโลกรัม แต่มีความคล่องแคล่วว่องไวเมื่ออยู่บนต้นไม้

ชะนีคิ้วขาวตะวันตก เดิมเคยถูกจัดให้เป็นชะนีฮูล็อกเพียงชนิดเดียว (โดยใช้ชื่อวิทยาศาสตร์ว่า Hylobates hoolock) แต่ต่อมาได้ถูกจัดแบ่งออกเป็น 2 ชนิด ในปี ค.ศ. 2005 โดยจำแนกจากถิ่นที่อยู่อาศัย A New Generic Name for the Hoolock Gibbon (Hylobatidae) ตัวผู้มีขนสีดำ ตัวเมียมีขนาดเล็กกว่าและมีขนสีขาว มีเสียงร้องและพฤติกรรมทั่วไปเหมือนชะนีชนิดอื่น ๆ  สุดหล้าฟ้าเขียว, รายการสารคดี: เสาร์ที่ 1 กันยายน พ.ศ. 2555 ทางช่อง 3 โดย ปองพล อดิเรกสาร

ชะนีคิ้วขาวตะวันตกจะกระจายพันธุ์อยู่ในรัฐอัสสัมของอินเดีย อาทิ อุทยานแห่งชาติกาจิรังคา, ตอนใต้ของจีน, พม่า และซีกตะวันตกของแม่น้ำชินด์วินGEOGRAPHIC VARIATION IN THE HOOLOCK OR WHITE-BROWED GIBBON (HYLOBATES HOOLOCK HARLAN 1834)
# การเลี่ยงภาษี
การเลี่ยงภาษี เป็นขั้นตอนการลดภาษีที่ต้องจ่ายที่ถูกต้องตามกฎหมาย ซึ่งจะคล้ายกับขั้นตอนการลดหย่อนภาษี แต่จะไม่เหมือนกับการหนีภาษีที่เป็นการเจตนาไม่จ่ายภาษีซึ่งเป็นการกระทำที่ผิดกฎหมาย

 วิธีการ 
 ในบางประเทศมีกฎว่าผู้เสียภาษี จ่ายเฉพาะภาษีที่เกิดจากรายได้ภายในประเทศเท่านั้น ในกรณีนี้สามารถเลี่ยงภาษีได้โดยการโอนรายได้ หรือสินทรัพย์ไปยังประเทศที่ไม่มีภาษีรายได้ หรือที่อัตราภาษีต่ำ
# มนุษย์ตัวเขียวจอมพลัง
มนุษย์ตัวเขียวจอมพลัง  เป็นภาพยนตร์ซูเปอร์ฮีโรที่มาจากต้นฉบับการ์ตูนของมาร์เวลคอมิกส์ในชื่อเดียวกัน สร้างโดย มาร์เวล สตูดิโอส์ และจัดจำหน่ายโดย ยูนิเวอร์แซลพิกเจอส์ กำหนดตารางจัดฉายครั้งแรกในสหรัฐอเมริกาวันที่ 13 มิถุนายน พ.ศ. 2551

 เนื้อเรื่องย่อ 
บรูซ แบนเนอร์ (เอ็ดเวิร์ด นอร์ตัน) นักวิทยาศาสตร์ที่ใช้ชีวิตอยู่ในเงามืดเอาแต่คิดค้นวิธีเยียวยารักษาอารมณ์ ในขณะที่พวกกระหายสงครามก็ไม่ปล่อยให้เขาได้อยู่อย่างสันติ หรือยอมให้ได้ใช้ชีวิตอย่างมีความสุขกับ เบ็ตตี้ รอส (ลิฟ ไทเลอร์) หญิงคนรักของเขา ส่วนในโลกที่เต็มไปด้วยแสงสีและความศิวิไลซ์ ดิ แอ็บโบมิเนชั่น (ทิม รอท) ก็ไล่ล่าคุณหมออัจฉริยะอย่างไม่ลดละ เขานี่แหละคืออสรพิษร้ายตัวฉกาจที่จะต่อกรกับ เดอะ ฮัลค์ ให้ได้ ศึกระหว่างคู่อริจากหนังสือการ์ตูน ก็ประทุขึ้นเมื่อ บรูซ แบนเนอร์ จำเป็นต้องอาศัยพลังยอดมนุษย์ในตัวเข้าช่วยมหานครนิวยอร์กที่ถูกถล่มแหลกลาญ!

นักแสดง
 เอ็ดเวิร์ด นอร์ตัน รับบทเป็น บรูซ แบนเนอร์ / ฮัลค์
 ลู เฟอริกโน ให้เสียงฮัลค์
 ลิฟ ไทเลอร์ รับบทเป็น เบ็ตตี้ รอสส์
 ทิม รอท รับบทเป็น อีมิล บรอนสกี้ / อะบอมิเนชัน
 ทิม เบลค เนลสัน รับบทเป็น แซมมวลเอล เสติร์น
 ไท เบอร์เรล รับบทเป็น ลีโอนาร์ด แซมสัน
 วิลเลียม เฮิร์ต รับบทเป็น นายพล ธันเดอร์โบลท์ "แธดดีอัส" รอสส์
 รอเบิร์ต ดาวนีย์ จูเนียร์ รับบทเป็น โทนี สตาร์ก
# แขวงทุ่งครุ
ทุ่งครุ เป็นท้องที่การปกครองระดับแขวงหนึ่งในสองแห่งของเขตทุ่งครุ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย

 ที่ตั้งและอาณาเขต 
แขวงทุ่งครุมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับแขวงบางมด (เขตทุ่งครุ) มีคลองราชพฤกษ์ คลองอ้อมจาก คลองตาโซะ และคลองสะพานควายเป็นเส้นแบ่งเขต 
 ทิศตะวันออก ติดต่อกับตำบลบางพึ่ง ตำบลบางครุ และตำบลบางจาก (อำเภอพระประแดง จังหวัดสมุทรปราการ) มีลำรางสาธารณะ คลองขุดเจ้าเมือง และคลองรางใหญ่เป็นเส้นแบ่งเขต 
 ทิศใต้ ติดต่อกับตำบลในคลองบางปลากดและตำบลบ้านคลองสวน (อำเภอพระสมุทรเจดีย์ จังหวัดสมุทรปราการ) มีคลองบางจาก คลองกะออมใน คลองท่าเกวียน คลองตาสน และคลองกะออมเป็นเส้นแบ่งเขต 
 ทิศตะวันตก ติดต่อกับแขวงท่าข้าม (เขตบางขุนเทียน) มีคลองรางแม่น้ำและคลองบางมดเป็นเส้นแบ่งเขต

 การคมนาคม 
ถนนสายหลักในพื้นที่แขวงทุ่งครุ ได้แก่
 ถนนประชาอุทิศ
 ถนนกาญจนาภิเษก
ส่วนถนนสายรองและทางลัด ได้แก่
 ถนนครุใน
 ถนนเลียบวงแหวน 
 ซอยประชาอุทิศ 69 
 ซอยประชาอุทิศ 90
# แขวงบางปะกอก
บางปะกอก เป็นท้องที่การปกครองระดับแขวงหนึ่งในสองแห่งของเขตราษฎร์บูรณะ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย

 ที่ตั้งและอาณาเขต 
แขวงบางปะกอกมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับแขวงบางมด แขวงจอมทอง (เขตจอมทอง) แขวงดาวคะนอง (เขตธนบุรี) แขวงบางคอแหลม และแขวงบางโคล่ (เขตบางคอแหลม) มีถนนสุขสวัสดิ์ คลองดาวคะนอง และแนวกึ่งกลางแม่น้ำเจ้าพระยาเป็นเส้นแบ่งเขต
 ทิศตะวันออก ติดต่อกับแขวงราษฎร์บูรณะ (เขตราษฎร์บูรณะ) มีแนวเส้นตรงจากปากคลองราษฎร์บูรณะและคลองราษฎร์บูรณะเป็นเส้นแบ่งเขต
 ทิศใต้ ติดต่อกับแขวงบางมด (เขตทุ่งครุ) มีคลองตาเทียบและลำรางสาธารณะเป็นเส้นแบ่งเขต
 ทิศตะวันตก ติดต่อกับแขวงบางมด (เขตจอมทอง) มีคลองกอไผ่ขวด คลองยายจำปี และคลองบางปะแก้วเป็นเส้นแบ่งเขต

 การคมนาคม 
ถนนสายหลักในพื้นที่แขวงบางปะกอก ได้แก่
 ถนนสุขสวัสดิ์
 ถนนราษฎร์บูรณะ
 ทางพิเศษเฉลิมมหานคร
ส่วนถนนสายรองและทางลัด ได้แก่
 ถนนราษฎร์พัฒนา
 ซอยสุขสวัสดิ์ 13
 ถนนจอมทองบูรณะ